עונת 2024/2025 בליגת האלופות

עונת 2024/2025 בליגת האלופות של אופ"א היא העונה ה-70 בה מתקיים טורניר הכדורגל שמאורגן על ידי אופ"א, והעונה ה-33 במתכונת החדשה מאז שונה שם הטורניר מגביע אלופות אירופה למועדונים לליגת האלופות. זוהי העונה הראשונה בה מתקיים הפורמט החדש, טורניר בשיטה השווייצרית. הזוכה בתואר תשחק נגד זוכת הליגה האירופית בסופר קאפ האירופי, תקבל כרטיס לליגת האלופות בעונת 2025/2026 ותעפיל לגביע העולם למועדונים 2025. הגמר ייערך באליאנץ ארנה, מינכן, גרמניה. ב-31 במאי 2025. 81 קבוצות מ-53 מתוך 55 התאחדויות הכדורגל החברות באופ"א צפויות להשתתף בעונת 2024/2025 בליגת האלופות (היוצאות מהכלל הן ליכטנשטיין לה אין ליגה מקומית, ורוסיה שהושעתה מתחרויות אופ"א בעקבות המלחמה באוקראינה). דירוג ההתאחדויות מבוסס על דירוג הליגות של אופ"א ומשמש לקביעת מספר הנציגות מכל התאחדות. ליגות המדורגות במקומות 5-1 שולחות 4 נציגות. הליגה המדורגות במקום ה-6 שולחת 3 נציגות. ליגות המדורגות במקומות 15-7 שולחות 2 נציגות. ליגות המדורגות במקומות 55-16 (למעט ליכטנשטיין ורוסיה) שולחות נציגה אחת. מחזיקות הגביע בליגת האלופות ובליגה האירופית זכאיות לכרטיס נוסף אם לא זכו בו במסגרת הליגה המקומית שלהן. שתי הליגות שזכו במירב נקודות הדירוג בעונת 2023/2024 שולחות נציגה נוספת לשלב הליגה. הדירוג לעונת 2024/2025 הוא דירוג הליגות לשנת 2023, שמביא בחשבון את ביצועי נציגות הליגה בליגת האלופות בליגה האירופית ובקונפרנס ליג בעונות 2018/2019 עד 2022/2023. ריאל מדריד שזכתה בליגת האלופות זכתה גם באליפות הליגה הספרדית אטאלנטה שזכתה בליגה האירופית סיימה גם במקום הרביעי בסרייה א' עקב השעייתה של רוסיה מכל התחרויות האירופיות לעונת 2024/2025 בוצעו השינויים הבאים: אלופת הליגה המדורגת 23 (שוודיה) ואלופת הליגה המדורגת 24 (פולין) יתחילו את דרכן בשלב המוקדמות השני (במקום בשלב המוקדמות הראשון). מכיוון שריאל מדריד זכתה בליגת האלופות בעונת 2023/2024 וגם הבטיחה העפלה לשלב הליגה דרך הליגה המקומית שלה נעשו השינויים הבאים: האלופה עם הדירוג הגבוה ביותר בדירוג אופ"א למועדונים בסיום עונת 2023/2024 (שחטאר דונצק) העפילה לשלב הליגה. האלופה בעלת דירוג אופ"א הגבוה ביותר שלא העפילה לשלב הפלייאוף (דינמו זאגרב) תתחיל את דרכה בשלב הפלייאוף במקום בשלב המוקדמות השני. שתי האלופות בעלות דירוג אופ"א הגבוה ביותר שלא העפילו לשלב המוקדמות השני (פרנצווארוש וקרבאך) יתחילו את דרכן בשלב המוקדמות השני במקום בשלב המוקדמות הראשון. מכיוון שאטאלנטה זכתה בליגה האירופית בעונת 2023/2024 וגם הבטיחה העפלה לשלב הליגה דרך הליגה המקומית שלה, נעשו השינויים הבאים: הקבוצה בעלת הדירוג הגבוה ביותר בדירוג אופ"א למועדונים בסיום עונת 2023/2024 (בנפיקה ליסבון) שהעפילה למוקדמות ולא העפילה לשלב הליגה, העפילה ישירות לשלב הליגה. שתי הקבוצות בעלות דירוג אופ"א הגבוה ביותר במסלול הליגה שלא העפילו לשלב המוקדמות השני (רד בול זלצבורג וסלביה פראג) יתחילו את דרכן בשלב המוקדמות השלישי במקום בשלב המוקדמות השני. מיקום הקבוצה בליגה המקומית של העונה הקודמת מוצג בסוגריים TH: מחזיקת הגביע בליגת האלופות. EL: מחזיקת הגביע בליגת האירופית. 1, 2, 3, 4 וכו': המיקום בו סיימה הקבוצה בליגה המקומית שלה. אקסטרה: מקום נוסף עבור 2 הליגות שהשיגו את הניקוד הגבוה ביותר בעונת 2023/2024. שלבי המוקדמות השני והשלישי, ומחזור הפלייאוף מחולקים לשני מסלולים, מסלול האלופות ומסלול הליגה. לוח הזמנים של התחרות הוא כדלקמן. בעונה זו יוכנס "שבוע מיוחד" בו יהיה משחק גם ביום חמישי, כל המשחקים בשבועות האחרים יתקיימו בימי שלישי ורביעי מלבד הגמר שיתקיים בשבת. הגרלת שלב המוקדמות הראשון נערכה ב-18 ביוני 2024. בשלב זה השתתפו 28 קבוצות ששיחקו זו נגד זו בשני סיבובים, כאשר 14 המנצחות בסיכום שני המשחקים העפילו לשלב המוקדמות השני. מבין הקבוצות המפסידות, 12 הועברו לשלב המוקדמות השני בקונפרנס ליג, ושתי קבוצות הועברו לשלב המוקדמות השלישי בקונפרנס ליג, בחלוקה שנקבעה מראש בהגרלה. הסיבוב הראשון נערך ב־9–10 ביולי 2024, והסיבוב השני ב־16–17 ביולי 2024. הגרלת שלב המוקדמות השני נערכה ב-19 ביוני 2024. הסיבוב הראשון נערך ב־23–24 ביולי 2024, והסיבוב השני ב־30–31 ביולי 2024. בסך הכול השתתפו בשלב זה 28 קבוצות, והן חולקו לשני מסלולים: מסלול האלופות (24 קבוצות): 10 קבוצות שהתחילו את דרכן בטורניר בשלב זה, ו-14 המנצחות בשלב המוקדמות הראשון. מסלול הליגה (4 קבוצות): שכולן התחילו את דרכן בטורניר בשלב זה. הקבוצות שיחקו זו נגד זו בשני סיבובים בשיטת בית-חוץ, כאשר המנצחות בסיכום שני המשחקים העפילו לשלב המוקדמות השלישי, המפסידות בשלב זה במסלול האלופות הועברו לשלב המוקדמות השלישי בליגה האירופית במסלול האלופות. והמפסידות בשלב זה במסלול הליגה הועברו לשלב המוקדמות השלישי בליגה האירופית במסלול הליגה. הגרלת שלב המוקדמות השלישי נערכה ב-22 ביולי 2024. הסיבוב הראשון נערך ב־6–7 באוגוסט 2024, והסיבוב השני ב־13 באוגוסט 2024. בסך הכול השתתפו בשלב זה 20 קבוצות, והן חולקו לשני מסלולים: מסלול האלופות (12 קבוצות): 12 המנצחות בשלב המוקדמות השני. מסלול הליגה (8 קבוצות): 6 קבוצות שהתחילו את דרכן בטורניר בשלב זה, ו-2 המנצחות בשלב המוקדמות השני במסלול הליגה. הקבוצות שיחקו זו נגד זו בשני סיבובים בשיטת בית-חוץ, כאשר המנצחות בסיכום שני המשחקים העפילו לשלב הפלייאוף, המפסידות בשלב זה במסלול האלופות הועברו לשלב הפלייאוף בליגה האירופית. והמפסידות בשלב זה במסלול הליגה הועברו לשלב הליגה בליגה האירופית. הגרלת שלב הפלייאוף נערכה ב-5 באוגוסט 2024. הסיבוב הראשון נערך ב־20–21 באוגוסט 2024, והסיבוב השני ב־27–28 באוגוסט 2024. בסך הכול השתתפו בשלב זה 14 קבוצות, והן חולקו לשני מסלולים: מסלול האלופות (10 קבוצות):4 קבוצות שהתחילו את דרכן בטורניר בשלב זה, ו-6 המנצחות בשלב המוקדמות השלישי במסלול האלופות. מסלול הליגה (4 קבוצות): 4 המנצחות בשלב המוקדמות השלישי במסלול הליגה. הקבוצות שיחקו זו נגד זו בשני סיבובים בשיטת בית-חוץ, כאשר המנצחות בסיכום שני המשחקים העפילו לשלב הליגה והמפסידות בשלב זה הועברו לשלב הליגה בליגה האירופית. הגרלת המשחקים בשלב הליגה נערכה ב-29 באוגוסט 2024. 36 הקבוצות שהעפילו לשלב הליגה לא הוגרלו לבתים. במקום זאת, כולן יתחילו את התחרות יחד בליגה אחת, כאשר כל קבוצה תשחק מול שמונה קבוצות אחרות. 36 הקבוצות חולקו לארבעה דרגים שהכילו 9 קבוצות כל אחד על סמך דירוג אופ"א בסיום עונת 2023/2024. כל קבוצה תשחק ארבעה משחקים בבית וארבעה משחקים בחוץ, אחד בבית ואחד בחוץ נגד קבוצה אחת מכל דרג. כאשר קבוצה לא יכלה להיות מוגרלת נגד קבוצה מהמדינה ממנה היא מגיעה, כמו כן כל קבוצה יכלה להיות מוגרלת מול מקסימום 2 קבוצות מאותה המדינה. הדרגים התתבססו על העקרונות הבאים: דרג א' הכיל את מחזיקת הגביע בליגת האלופות ואת 8 הקבוצות בעלות דירוג אופ"א הגבוה ביותר בסיום העונה הקודמת. דרגים ב', ג' ו-ד' הכילו את שאר הקבוצות ע"פ דירוג אופ"א בסיום העונה הקודמת מהגבוה לנמוך. 8 הקבוצות עם מספר הנקודות הרב ביותר בתום 8 מחזורים יעפילו ישירות לשלב שמינית הגמר, בעוד מקומות 9–24 יתמודדו בשלב הנוקאאוט הראשוני על 8 המקומות הנוספים בשמינית הגמר. להלן הקבוצות שישתתפו בשלב הבתים (יחד עם הניקוד שלהן ע"פ דירוג אופ"א לשנת 2024): מעודכן ל-3 באוקטובר 2024 הסטטיסטיקות אינן כוללות את שלבי המוקדמות והפלייאוף אלא רק החל משלב הליגה נכון ל-3 באוקטובר 2024 בעונה זו הובקעו 115 שערים ב־36 משחקים, ממוצע של 3.19 שערים למשחק. מעודכן ל-3 באוקטובר 2024 מעודכן ל-3 באוקטובר 2024 עונת 2024/2025 בליגה האירופית עונת 2024/2025 בקונפרנס ליג מדיה וקבצים בנושא עונת 2024/2025 בליגת האלופות בוויקישיתוף UEFA.com, UEFA approves final format and access list for its club competitions as of the 2024/25 season | Inside UEFA, UEFA.com, ‏2022-05-10 (באנגלית) UEFA.com, Venues appointed for club competition finals | Inside UEFA, UEFA.com, ‏2021-07-16 (באנגלית) UEFA Country Ranking 2023, kassiesa.net UEFA.com, Statistics UEFA Champions League, UEFA.com (באנגלית) UEFA.com, Player Goals Stats | UEFA Champions League 2024/25, UEFA.com (באנגלית) UEFA.com, Player stats | UEFA Champions League 2024/25, UEFA.com (באנגלית)